**Program og informasjonsskriv til deltakere på sommerklubb 19.-23. juni. 2023**

Det er helt fullt på sommerklubb og vi har folk som står på venteliste. Det er derfor svært viktig at du gir beskjed hvis du ikke kan komme på grunn av sykdom eller andre uforutsette ting, slik at andre kan få din plass.

Oppmøte på Gausdal Arena alle dager. Alle aktiviteter er gratis. Husk skift/klær i tillegg til solkrem om vi er heldige med været.  Det er lov til å ha med lommepenger for å kjøpe seg is, mat o.l.

Mandag 19. juni: Tur til Lillehammer Kino
Tirsdag 20. juni: Tur til Totenbadet
Onsdag 21. juni: Åpen dag på klubben og arenaen
Torsdag 22. juni: Tur til Rush Hamar
Fredag 23. juni: Åpen dag på klubben og arenaen

Mandag 19. juni: Oppmøte på Gausdal Arena kl. 09. Tur til Lillehammer kino og Lillehammer Fritid og aktivitetssenter. Først besøker vi Lillehammer Fritid og aktivitetssenter. Så spiser vi medbrakt niste i parken før vi drar på kino for å se "Transformers".  Ta med egen niste og eventuelt lommepenger til kinoen.  Etter kino er det fri aktivitet. Ta med lommepenger for shopping. Alle må komme seg hjem fra Lillehammer på egen hånd. Busstider fra Lillehammer skysstasjon er: 14.15 - 15.15 - 15.45 - 16.15 eller 17.15

Tirsdag 20 juni: Tur til Toten Badeland. Buss går fra Gausdal Arena kl. 10:00. Ta med badetøy, håndkle og sjampo. Husk å ta med en 20-kroning til garderobeskapet. Ta med niste eller man kan kjøpe mat på Totenbadet. Retur fra Totenbadet ca kl. 14:00

Onsdag 21. juni: Aktivitetsdag på ungdomsklubben og Gausdal Arena. Oppmøte på Ungdomsklubben fra kl. 10:00. Her kan man velge hva man vil gjøre:
-Kunstworkshop med Morten Kveen
-aktiviteter på skatebana. Ta med eller lån skateboard eller sparkesykler. Ta gjerne med egen hjelm.
-henge på ungdomsklubben og låne gaming PC, play-station, høre på musikk, biljard, bordtennis, air-hockey++
-trampoline, stikkball og annen ballsport, badminton i flerbrukshallen
-spille fotball på Linflåa, som er leid for dagen
-uteaktiviteter med bl.a. boccia, badminton, kubb, sandvolleyball, basket++
 Aktivitetene avsluttes senest kl. 1500

Torsdag 22. juni. Rush trampolinepark på Hamar. Avreise kl. 09.30 fra Gausdal Arena. Hoppetid fra kl. 11-1330. Retur fra Hamar ca kl. 1400. Husk at foresatte må sende inn eget egenerklæringsskjema. Ta med egen niste. OBS! Vi får ikke lov til å spise nista inne på RUSH, så dette må gjøres utenfor. Ta med egne gummisokker om dere har dette. Hvis ikke så kjøper vi inn på RUSH.

Fredag 23. juni: Aktivitetsdag på ungdomsklubben og Gausdal Arena. Oppmøte på Ungdomsklubben fra kl. 10:00. Her kan man velge hva man vil gjøre:
-aktiviteter på skatebana. Ta med eller lån skateboard eller sparkesykler
-henge på ungdomsklubben og låne gaming PC, play-station, høre på musikk, biljard, bordtennis, air-hockey++
-trampoline, stikkball og annen ballsport, badminton i flerbrukshallen
-spille fotball på Linflåa, som er leid for dagen
-uteaktiviteter med bl.a. boccia, badminton, kubb, sandvolleyball, basket++
 Aktivitetene avsluttes senest kl. 1500

Det er to voksne som blir med denne uken. Ida Holelien og Øyvind Selnes. Kontaktperson er Øyvind, med [tlf.nr](http://tlf.nr/).  97634550. Vi minner om at det er bindende påmelding for hele uka. Eventuelt frafall som det ikke er opplyst om på forhånd, må varsles snarest via telefon til Øyvind